Pavlova prva poslanica Solunjanima (Šarić)/Glava 5.
1 A o vremenu i času, braćo, ne treba da vam pišemo, 

2 Jer sami dobro znate, da će dan Gospodnji i doći tako kao tat u noći. 

3 Jer kad reknu: Mir i sigurnost! onda će iznenada napasti na njih propast, kao bol na trudnu ženu, i neće uteći. 

4 Ali vi, braćo, nijeste u tami, da vas onaj dan kao tat iznenadi. 

5 Jer ste vi svi sinovi svijetla i sinovi dana; nijesmo noći niti tame. 

6 Tako dakle ne spavajmo kao ostali, nego bdijmo i budimo trijezni! 

7 Jer koji spavaju, u noći spavaju, i koji se opijaju, u noći se opijaju, 

8 A mi, koji smo sinovi dana, budimo trijezni i obučeni u oklop vjere i ljubavi, i s kacigom nade spasenja; 

9 Jer nas Bog ne postavi za gnjev, nego da stečemo spasenje po Gospodinu našem Isusu Kristu, 

10 koji umrije za nas, da mi, ili bdjeli, ili spavali, zajedno s njim živimo. 

11 Zato tješite jedan drugoga i potičite jedan drugoga na dobro, kao što i činite! 

12 A molimo vas, braćo, da priznajte one, koji se trude među vama, i nastojnike svoje u Gospodinu, i koji vas opominju, 

13 Da ih osobito cijenite u ljubavi zbog djela njihova; živite u miru među sobom! 

14 A opominjemo vas, braćo, poučavajte neuredne, tješite malodušne, zauzimajte se za slabe, budite strpljivi sa svima! 

15 Gledajte, da nitko ne vraća kojemu zla za zlo; nego svagda revno nastojte o dobru i među sobom i prema svima! 

16 Radujte se svagda! 

17 Molite se bez prestanka! 

18 Na svemu zahvaljujte; jer je ovo volja Božja u Kristu Isusu od vas. 

19 Duha ne gasite! 

20 Proročanstva ne prezirite! 

21 A sve kušajte; što je dobro, zadržite! 

22 Uklanjajte se od svake vrste zla! 

23 A sam Bog mira neka vas posveti u punoj mjeri; neka se vaš duh, vaša duša i vaše tijelo posve bez prijekora sačuva za dolaska Gospodina našega Isusa Krista! 

24 Vjeran je, koji vas pozva, on će i izvršiti. 

25 Braćo, molite se za nas! 

26 Pozdravite svu braću cjelovom svetim! 

27 Zaklinjem vas Gospodinom, da se pročita ova poslanica svoj svetoj braći. 

28 Milost Gospodina našega Isusa Krista s vama! Amen. 

Pavlova prva poslanica Solunjanima (Šarić)